Libor Hudáček

Libor Hudáček (* 7. september 1990, Levoča) je slovenský hokejový útočník, ktorý aktuálne pôsobí v tíme HC Oceláři Třinec v Českej extralige (THL).

 Klubový hokej 

Hudáček svoju hokejovú kariéru odštartoval v Spišskej Novej Vsi. Po viacerých úspešných juniorských sezónach debutoval A-tíme v sezóne 2008/2009, kedy odohral 46 zápasov so ziskom 37 bodov (19 gólov, 18 asistencií). Na konci sezóny sa tešil z majstrovského titulu. V sezóne 2009/2010 bol členom projektu HK Orange 20, kde nastúpil na 23 zápasov. Zvyšok sezóny odohral za HC Slovan Bratislava. V nasledujúcom ročníku 2010/2011 odohral za Slovan 55 zápasov základnej časti (6+18) a 7 zápasov play-off (1+2). V sezóne 2011/2012 strelil v siedmom finálovom zápase play-off proti Košiciam víťazný gól a so Slovanom získal titul majstra Slovenska.Slovan získal titul, víťazný gól strelil Hudáček, www.slovenskozijehokejom.sk, 21.4.2012 V júni 2012 podpísal so Slovanom Bratislava nový kontrakt na tri roky do 30. apríla 2015.Libor Hudáček podpísal so Slovanom nový trojročný kontrakt , www.hcslovan.sk, 27.6.2012 

Pred sezónou 2015/2016 podpísal dvojročnú zmluvu so švédskym klubom Örebro HK. 12. februára 2018 rozviazal zmluvu s týmto klubom a dohodol sa na spolupráci s Färjestadom do konca aktuálnej sezóny. Nasledujúce dve sezóny pôsobil v Česku, kde hrával za Bílí Tygři Liberec. S klubom sa stal vice-majstrom Česka a najproduktívnejším zahraničným hráčom v sezóne 2019/2020. Následne podpísal zmluvu s účastníkom KHL Neftechimik Nižnekamsk. Potom, čo klub nepostúpil do vyraďovacej časti, dostal Hudáček možnosť hrať vo švajčiarsku za HC Lausanne, avšak v štvrtom zápase si zlomil nohu. Začiatok ďalšej sezóny mu v Nižnekamsku nevyšiel, po jedenástich zápasoch tu ukončil svoje pôsobenie. Následne podpísal zmluvu so švajčiarskym klubom HC Lugano, kde aj napriek produktívnemu debutu už po dvoch mesiacoch skončil a stal sa hráčom klubu KHL CHK Dynama-Minsk.

1. augusta 2022 podpísal zmluvu s českým klubom HC Oceláři Třinec.

 Reprezentácia 
V slovenskej reprezentácii odohral zápasy do 18 a do 20 rokov. Bol členom strieborného tímu na MS 2012.

 Vrcholové podujatia 
 Rok Mužstvo Podujatie Umiestnenie   Z G A B TM 2008Slovensko 18MS "18" 200860338 2010  MSJ 8. 6 0 2 2 2 2012  MS 15px|Silver 2. 10 2 3 5 0 2013 Slovensko MS 8. 8 1 2 3 4 2015 Slovensko MS 9. 7 0 5 5 4 2016 Slovensko MS 9. 7 1 2 3 6 2017 Slovensko MS 14. 7 2 1 3 6 2019 Slovensko MS 9. 5 2 0 2 4 Kvalifikácia na OH 2022 Slovensko OH-kval. Q 3  3  1  4  2 2022 Slovensko OH 15px 3. 7 1 2 3 4 Spolu ako junior 12 0 5 5 10 Spolu ako senior 54 12 16 28 30

 Referencie 

 Externé odkazy 


Kategória:Slovenskí hokejisti
Kategória:Bronzoví olympijskí medailisti v ľadovom hokeji
Kategória:Slovenskí bronzoví olympijskí medailisti
Kategória:Účastníci MS v hokeji 2012
Kategória:Slovenskí hokejoví útočníci
Kategória:Účastníci MS v hokeji 2013
Kategória:Účastníci MS v hokeji 2015
Kategória:Účastníci MS v hokeji 2016
Kategória:Účastníci MS v hokeji 2017
Kategória:Účastníci MS v hokeji 2019
Kategória:Účastníci MS v hokeji 2023
Kategória:Hráči HK Orange 20
Kategória:Hráči HC Slovan Bratislava
Kategória:Hráči HK Spišská Nová Ves
Kategória:Hráči Örebro HK
Kategória:Hráči HC Banská Bystrica
Kategória:Hráči Bílí Tygři Liberec
Kategória:Hráči Lausanne HC
Kategória:Hráči Neftechimik Nižnekamsk
Kategória:Hokejisti Dinama Minsk
Kategória:Osobnosti z Levoče